Na osnovu člana 43. Statuta Javne zdravstveno-nastavne ustanove Dom zdravlja „Dr Mustafa Šehović“ Tuzla, a u vezi sa članom 20 a. Zakona o radu („Službene novine Federacije BiH“ broj: 26/16 i 89/18), članova 4., 6.-17. Uredbe o postupku prijema u radni odnos u javnom sektoru u Tuzlanskom kantonu („Sl. novine Tuzlanskog kantona“ broj: 4/19, 4/20, 11/20 i 5/21.), te članova 13., 14., 16.-29. i 35.-42. Pravilnika o radu – I dio (prečišćeni tekst) broj: 04-2388-1/2024. od 29.03.2024. godine, Pravilnika o radu – III dio (unutrašnja organizacija i sistematizacija radnih mjesta), broj: 04-497-2/2024. od 24.01.2024. godine, i Odluke o utvrđivanju potrebe i raspisivanju Javnog konkursa za prijem radnika u radni odnos na neodređeno vrijeme sa punim radnim vremenom uz obavezan probni rad broj: 13-3-4625-2/24 od 01.08.2024. godine, direktor Ustanove raspisuje

**J A V N I K O N K U R S**

**za prijem radnika u radni odnos na neodređeno vrijeme sa punim radnim vremenom**

**uz obavezan probni rad u trajanju od 3 mjeseca**

1. Ordinirajući doktor u timu u Službi Pedijatrija­­­­ ...................................................................... 2 izvršioca

**Kratak opis poslova za poziciju broj 1.**

Organizovanje rada i obezbjeđenje uslova za normalno odvijanje procesa rada:- učestvovanje u obezbjeđivanju uslova za rad u saradnji sa načelnikom Službe; - horizontalno povezivanje; - vertikalno povezivanje zdravstvene zaštite.

*Zdravstvena zaštita djece 0-6 godina – timski rad:* - prvi i ponovni ljekarski pregled; - upućivanje na specijalistički i subspecijalistički konsultativni pregled; - ljekarski pregled novorođenčeta i pregled dojenčeta u savjetovalištu za praćenje rasta i razvoja i savjetovalištu za dojenje; - ljekarski pregled predškolskog djeteta u savjetovalištu u savjetovalište za rast i razvoj i ishranu djece; - ljekarski pregled, nalaz i mišljenje prije upućivanja djeteta u ustanovu za kolektivni boravak (jaslice, obdaništa, ljetovališta, i dr.); - ljekarski pregled, nalazi i mišljenja za djecu prije upisa u školu i specijalizirane vaspitno obrazovne ustanove; - ljekarski pregled djeteta sa detektovanim odstupanjima od fiziološkog rasta i razvoja dalje praćenje, medicinska obrada i upućivanje na programe rane intervencije uz redovne periodične reevaluacije skala ranog rasta i razvoja; Specijalističko konsultativni pregledi: nalazi i mišljenja za kategorizaciju djeteta sa poteškoćama u rastu i razvoju; Nalazi i mišljenja u sklopu preoperativne pripreme, zdravstveni pregledi djece upućenih iz drugih zdravstvenih ustanova i specijalista drugih oblasti. Pedijatrijski pregled novorođenčeta, dojenčeta, predškolskog, školskog djeteta prije sprovođenja imunizacije. Učešće u konzilijarnim pregledima; - izdavanje ljekarske potvrde (izvod iz medicinske dokumentacije); - sistematski pregled dojenčeta u savjetovalištu; - sistematski pregled predškolskog djeteta u savjetovalištu; - ljekarski pregled sa izdavanje odgovarajućeg ljekarskog uvjerenja u potrebe sudskih sporova, smještaje u hraniteljske porodice i procesa usvajanja djece; Izdavanje nalaza i mišljenja sa preporukama za inkluziju ili preporuke za specijalni program obrazovanja; Izdavanje stručnog nalaza i mišljenja kod preporuka za duže poštede od posla roditeljima djece sa hroničnim oboljenjima ili poteškoćama u razvoju. Kontinuirana promidžba u savjetovalištima zdrave ishrane i dojenja i promidžba imunizacije; Davanje preporuka eliminisanje faktora rizika koji negativno utiču na rani rast i razvoj djeteta, -Preventivni UZ abdomena; - kontinuirano učestvovanje na sastancima u službi i aktivno učešće u planiranju zdravstveno-vaspitnog rada; - tematski razgovor – pitanja i odgovori – (zdravstveno vaspitni rad); - rad sa grupom (zdravstveno vaspitni rad); - rad u Centru za vakcinaciju, Savjetovalištu za dojenje, Kabinetu za ultrazvuk abdomena, Savjetovalištu za praćenje ranog rasta i razvoja i Savjetovalištu za ishranu predškolske djece, rad u Specijalističko – konsultativnoj ambulanti; prijavljivanje nus pojava na sve vrste lijekova u skladu sa zakonom i podzakonskim aktima; - komunikacija sa socijalnim, obrazovnim i drugim sektorima; - koordinacija sa polivalentnom patronažom u odnosu na trudnice, porodilje, babinjare i žene nakon prekida trudnoće. Davanje doprinosa u savjetodavnim preporukama o ranom rastu i razvoju trudnicama kroz suradnju sa Školom za trudnice. Uspostava trijaže u centru za imunizaciju i sprevedba po programu, obavezna prijava nus pojava u skladu sa zakonom i podzakonskim aktima. Obavezna komunikacija i prijave, sa vođenjem zdravstvene dokumentacije sa socijalnim, obrazovnim i drugim sektorima. Poštivanje doktrinalnog propisivanja lijekova sa esencijalne liste i ortopedskih pomagala, izdavanja potvrda i nalaza za roditelje u potrebi zbog njege bolesnog djeteta.

*Opšta zdravstvena zaštita djece 0-6 godina – timski rad:* Prijava infektivnih oboljenja u obrasce. Pregleda, detektuje, preporučuje medicinsku i labaratorijsku obradu, indicira uključivanje terapije; Obavlja trijažu akutnih i hitnih stanja u pedijatriji i proceduralno upućuje na više nivoe zdravstvene zaštite. *Intervencija*:obrada površinske rane bez šivanja; - obrada opekotina I i II stepena manjeg obima; obrada manjih kožnih apscesa ili panaricijuma; - vađenje stranog tijela iz kože i potkožnog tkiva; - davanje klizme; - obrada pupka kod novorođenčeta; obrada usne duplje kod sora ili stomatitisa kod dojenčeta; - obrada i liječenje buloznog dermatitisa kod novorođenčeta; - previjanje; - skidanje šavova ili kopči; - postavljane fiksacionog zavoja kod distorzija; - primarno zbrinjavanje preloma ili drugih povreda ekstremiteta imobilizacijom; - - oksimetrija; - inhalaciona terapija; - reanimacija; - prijavljivanje nus pojava na sve vrste lijekova u skladu sa zakonom i podzakonskim aktima; - Proceduralno komunikacija sa socijalnim, obrazovnim i drugim sektorima.

*Edukacija i stručno usavršavanje:*- učestvovanje u osposobljavanju zdravstvenih radnika (mentorstvo ljekarima pripravnicima, volonterima i specijalizantima); - uvođenje u rad novih radnika; - učešće u planiranju i realizaciji istraživačkih projekata; - publiciranje stručnih i naučnih radova; - stalno lično stručno usavršavanje i kontinuiran rad na uvođenju i primjeni savremenih medicinskih dostignuća.

*Obavljanje i drugih poslova utvrđenih standardima, politikama i procedurama zdravstvene zaštite i poslova vezanih za dato radno mjesto iz svoje struke, a po nalogu neposrednog rukovodioca.*

*Za svoj rad odgovara načelniku Službe.*

Kandidati treba da ispunjavaju **opšte, posebne uslove i ostale posebne uslove** Javnog konkursa:

**Opšti uslovi:**

1. da su državljani Bosne i Hercegovine
2. da su stariji od 18 godina
3. da su zdravstveno sposobni za poslove za koje se kandiduju

**Za radno mjesto.**

**Potrebno zvanje-zanimanje, stručna sprema i radno iskustvo:**

* stručno zvanje, zanimanje, smjer:doktor medicine
* stepen stručne spreme:VSS VII stepen/Integrirani I i II ciklus studija sa 360 bodova
* radno iskustvo u struci:1 godina/ ili po položenom specijalističkom ispitu

**Posebni uslovi:**

* Uvjerenje o položenom specijalističkom ispitu iz pedijatrije
* Stručni ispit u stručnom zvanju doktor medicine
* Važeća Licenca za samostalan rad u zvanju specijaliste pedijatra koju izdaje nadležna Ljekarska komora

**Uz prijavu na Javni konkurs kandidati treba da dostave:**

1. Prijavni obrazac (uredno popunjen i svojeručno potpisan - preuzima se sa web stranice ustanove: [www.dztuzla.ba](http://www.dztuzla.ba) ili na recepciji Ustanove);
2. Izvod iz matične knjige rođenih;
3. Uvjerenje o državljanstvu (ne starije od 6 mjeseci);
4. PBA-1 ili PBA-3 obrazac (ne starije od 6 mjeseci);
5. Dokaz o završenom obrazovanju:
* Diploma o završenom medicinskom fakultetu za zvanje doktor medicine VSS VII stepen/Diploma o završenom integriranom I i II ciklusu studija sa 360 bodova za zvanje doktor medicine i Dodatak diplomi o završenom integriranom I i II ciklusu studija sa 360 bodova za zvanje doktor medicine;
1. Uvjerenje o položenom stručnom ispitu u zvanju doktor medicine;
2. Uvjerenje o položenom specijalističkom ispitu iz pedijatrije;
3. Važeću Licencu za samostalan rad u zvanju specijaliste, izdatu od nadležne Ljekarske komore;
4. Uvjerenje o radnom iskustvu u struci i zanimanju sa naznakom poslova koje je kandidat obavljao kod poslodavca (Ukoliko kandidat nije u mogućnosti dostaviti Uvjerenje o radnom iskustvu u struci i zanimanju poslodavca ,može da dostavi Uvjerenje o radnom stažu izdato od nadležne Porezne uprave ili Uvjerenje o radnom stažu izdato od Federalnog zavoda za penzijsko i invalidsko osiguranje- Kantonalna administrativna služba Tuzla,u kojem je **naznačena šifra zanimanja).**

**Radi bodovanja i rangiranja kandidata u skladu sa Pravilnikom o radu – I dio, kandidati uz prijavu treba da dostave sljedeću dokumentaciju:**

1. Uvjerenje sa prosjekom ocjena ostvarenih tokom studija (kao dokaz uvažiće se i Dodatak diplomi).
2. Kandidati koji se nalaze na evidenciji nezaposlenih lica Službe za zapošljavanje radi bodovanja mogu da dostave uvjerenje ove Službe da se vode na evidenciji nezaposlenih lica i o vremenu provedenom na evidenciji nezaposlenih lica nakon sticanja stručne spreme koja se traži Javnim konkursom.
3. Kandidati mogu dostaviti dokumentaciju kojom se dokazuju prava prema Zakonu o dopunskim pravima branitelja i članova njihovih obitelji Tuzlanskog kantona **na osnovu koje će ostvariti prednost pri zapošljavanju nad ostalim kandidatima pod uslovom, kada imaju isti broj bodova** po prethodno obavljenom bodovanju, po osnovu posebnih uslova (uspjeh tokom školovanja u struci koja se traži Javnim konkursom, radno iskustvo u struci i vrijeme provedeno na evidenciji Službe za zapošljavanje u struci koja se traži Javnim konkursom) i bodova ostvarenih na provjeri znanja, radnih i stručnih sposobnosti i vještina, putem testiranja i intervjua.

Kandidati koji ne dostave dokumentaciju navedenu pod: a) i b), neće biti bodovani po tom osnovu, a kandidati koje ne dostave dokaz pod c) ne ostvaruju pravo na razmatranje prednosti pri zapošljavanju nad ostali kandidatima pod uslovom da imaju isti broj bodova po prethodno obavljenom bodovanju, po osnovu posebnih uslova i bodova ostvarenih na provjeri znanja, radnih i stručnih sposobnosti i vještina, putem testiranja i intervjua.

**Svi dokumenti koji se dostavljaju uz prijavu na Javni konkurs moraju biti u ovjerenoj kopiji.**

**Napomena:** Svaki izabrani kandidat će biti u obavezi da **prije prijema u radni odnos**, odnosno prije potpisivanja Ugovora o radu dostavi:

* Ljekarsko uvjerenje kao dokaz da su tjelesno i duševno sposobni za obavljanje poslova za koje se kandiduju
* Uvjerenje da protiv lica nije pokrenut krivični postupak, ne starije od datuma izlaska Javnog konkursa

Javni konkurs objavljen u Dnevnom listu „Oslobođenje“ će biti objavljen i na web stranicama JU Službe za zapošljavanje Tuzlanskog kantona i Javne zdravstveno-nastavne ustanove Dom zdravlja „Dr Mustafa Šehović“ Tuzla.

Rok za podnošenje prijava na Javni konkurs je 8 dana, a počinje teći narednog dana od dana njegovog objavljivanja u dnevnom listu.

Podnosilac neblagovreme, nepotpune i neuredne prijave nije učesnik Javnog konkursa i nema procesnu legitimaciju za pobijanje odluke o izboru kandidata ili čitavog postupka za zasnivanje radnog odnosa, pred Upravnim odborom Ustanove, odnosno pred nadležnim sudom.

**Urednom prijavom na Javni konkurs smatra se uredno popunjen PRIJAVNI OBRAZAC.**

**Potpunom prijavom smatra se prijava uz koju su priloženi svi dokazi o ispunjavanju općih, posebnih i ostalih posebnih uslova naznačenih u Javnom konkursu, koje kandidati treba da dostave prilikom prijave na Javni konkurs.**

**Blagovremenom prijavom na Javni konkurs smatra se prijava koja je podnesena u roku koji je određen u Javnom konkursu.**

Ispunjavanje uslova utvrđenih Javnim konkursom računa se sa danom predaje prijave.

Prijave kandidata koji ne ispunjavaju uslove Javnog konkursa neće se uzimati u razmatranje.

Po zatvaranju Javnog konkursa Komisija za provođenje procedure prijema u radni odnos (u daljem tekstu: Komisija) će prema dostavljenoj dokumentaciji izvršiti klasifikaciju kandidata.

Neblagovremene, nepotpune i neuredne prijave na Javni konkurs, Komisija će odbaciti zaključkom.

Komisija će u pisanoj formi zaključkom obavijestiti kandidate koji nisu dostavili blagovremenu, potpunu i urednu dokumentaciju.

Kandidati koji nisu dostavili blagovremenu, potpunu i urednu dokumentaciju, ne mogu učestvovati u daljoj konkursnoj proceduri.

Sa kandidatima koji ispunjavaju uslove Javnog konkursa i čije prijave budu blagovremene, potpune i uredne obavit će se provjera znanja, radnih i stručnih sposobnosti i vještina, putem pismenog testa i intervjua.

Komisija će pismenim putem pozvati kandidate na provjeru znanja, radnih i stručnih sposobnosti i vještina **putem pismenog testa.**

Kandidati koji na pismenom testiranju ostvare najmanje 70% od ukupnog broja bodova stiču pravo da pristupe **intervju** koji ima za cilj procjenu profesionalnih karakteristika, iskazanih sposobnosti i kompetencija za radno mjesto na koje se kandidat prijavio.

Kandidati koji na pismenom testiranju ostvare manje od 70% od ukupnog broja bodova isključuju se iz dalje procedure prijema u radni odnos.

Komisija će izvršiti bodovanje kandidata, te sačiniti rang listu uspješnih kandidata i istu istaknuti na Oglasnoj ploči Ustanove.

Izvještaj o provedenom postupku i rang listu uspješnih kandidata Komisija će dostaviti direktoru Ustanove, koji će donijeti odluku o izboru kandidata sa liste uspješnih kandidata.

Prijave na Javni konkurs dostaviti u zatvorenim kovertama putem pošte ili lično na adresu, UZ OBAVEZNU NAZNAKU NA KOVERTI ZA KOJE SE RADNO MJESTO KANDIDAT PRIJAVLJUJE:

**Javna zdravstveno-nastavna ustanova**

**Dom zdravlja „Dr Mustafa Šehović“ Tuzla**

**75000 T U Z L A**

**Ul. Albina i Franje Herljevića broj 1**

**KOMISIJI ZA PROVOĐENJE PROCEDURE PRIJEMA U RADNI ODNOS**

**“Prijava na Javni konkurs za prijem u radni odnos /navesti poziciju/\_\_\_\_\_“**

**sa naznakom „NE OTVARATI“**

 **Kandidati se mole da ne dostavljaju dokumente koji nisu traženi Javnim konkursom.**

 **Dokumentaciju dostavljenu uz prijavu na Javni konkurs Ustanova neće vraćati kandidatima.**

 DIREKTOR,

 s.r., Prim.prof.dr.sc. Samir Mačković